Die wêreld in foto’s – 17 Maart 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die uitbreking van Covid-19 het onlangs talle toeristebestemmings in spookdorpe verander, insluitend “die stad wat nooit slaap nie”. Sedert New Yorkse owerhede stappe gedoen het om die verspreiding van Covid-19 te bekamp, is dié stad egter vas aan die slaap. Só lyk New York nadat die virus burgers sowel as besoekers afgeskrik het. ŉ Handjievol pendelaars maak gebruik van ŉ duikweg in die Brooklyn-buurt. (Foto: John Minchillo, AP) Die Oculus by die World Trade Center se vervoerkern is eweneens yl bevolk. (Foto: Mark Lennihan, AP) Enkele toeriste neem foto’s op die Brooklyn-brug. (Foto: Mark Lennihan, AP) Besoekers aan die Grand Central-stasie is yl gesaai. (Foto: John Nacion, AP) Die trappe van die Metropolitan-kunsmuseum in New York is verlate. (Foto: John Nacion, AP)